[{"text_idx": "#000000", "text": "Maasoojuspumbad eraldavad maapinna u\u0308lemistest kihtidest sinna suve jooksul salvestunud pa\u0308ikese-, vihmavee- ja o\u0303husoojusenergia spetsiaalse pinnasekollektori abil, milles tsirkuleerib denatureeritud piiritus. Sarnasel viisil vo\u0303ivad maasoojuspumbad koguda energiat ka veekogudest ning maapinna su\u0308gavamatest kihtidest, kasutades selleks erinevaid kollektori tu\u0308u\u0308pe. Paigaldatava kollektori tu\u0308u\u0308p ja pikkus so\u0303ltub paljudest teguritest, sealhulgas, kuid mitte ainult, ku\u0308tte ning jahutuse maksimaalsest koormusest, pinnase tu\u0308u\u0308bist, hoone ehituslikest eripa\u0308radest, jpm."}, {"text_idx": "#000002", "text": "Veekollektorid toimivad samal po\u0303himo\u0303ttel nagu pinnasesse paigaldatud kollektorid, ainuke erinevus seisneb selles, et energiat ammutatakse veekogu (jo\u0303e, ja\u0308rve vo\u0303i rannaa\u0308a\u0308rse mereala) po\u0303hjast. Ta\u0308htis on, et veekogu ei ja\u0308a\u0308tuks talvel kogu su\u0308gavuses kinni. Kollektor uputatakse veekogu po\u0303hja silmus- vo\u0303i laotatud meetodil ning kinnitatakse raskustega, et va\u0308ltida paigast liikumist vo\u0303i pinnale kerkimist."}, {"text_idx": "#000003", "text": "Kui maa-ala on piiratud, saab kollektorid maapinda paigaldada ka vertikaalselt, puurides selleks 50-250m su\u0308gavused soojuspuuraugud. Ta\u0308pse puuritava su\u0308gavuse paneb paika hoonele vajalik soojuskoormus ning omavalitsus, kes va\u0308ljastab tehnilised tingimused puuraukude rajamiseks. Olukorras kus on vajalik puurida kokku 150m puurauku, vo\u0303ib olla teostuseks na\u0308iteks 2x75m vo\u0303i hoopis 3x50m lahendus. Vertikaalkollektor koosneb u\u0308hest pralleelsest U-kujulisest PE torust, kus ringleb madala ku\u0308lmumistemperatuuriga vedelik \u2013 nt piirituse vo\u0303i propu\u0308leenglu\u0308kooli 40% vesilahus."}, {"text_idx": "#000004", "text": "Parim lahendus soojuspuuraugu rajamiseks on seda teha kinnise su\u0308steemina (tamponeerituna), sest sellisel juhul sanitaarkaitseala ega veevo\u0303tukoha hooldusno\u0303udeid ei ma\u0308a\u0308rata. Kuivo\u0303rd su\u0308gaval maapinnas on temperatuur talvel ko\u0303rgem kui pinnase pealmistes kihtides siis on puuraugu rajamisel tagatud ka parimad vo\u0303imalikud soojuspumba kasutegurid."}, {"text_idx": "#000005", "text": "Energiakaev on sisuliselt avatud su\u0308steemiga puurauk. Sellisel juhul rajatakse kaks puurkaevu, millest u\u0308hest pumbatakse vesi va\u0308lja ning teise pumbatakse sama vesi sisse, vahepealses protsessis ka\u0308ib vesi la\u0308bi spetsiaalse soojusvaheti mis aitab soojuspumba su\u0308steemile u\u0308le kanda veest eraldatava soojusenergia."}, {"text_idx": "#000006", "text": "Avatud su\u0308steemi puhul peab arvestama, et nende rajamine\nvo\u0303tab enda alla rohkem pinda, sest puurkaevude u\u0308mber tekib hooldusala\nraadiusega 10meetrit, kuhu rakenduvad ka kitsendused majandustegevusele."}, {"text_idx": "#000007", "text": "Soojuskeskus pakub maaku\u0308ttesu\u0308steemide terviklahendusi projekteerimisest paigalduseni."}]